अररिया [जेएनएन]। बिहार में एक किशोरी के साथ जबरदस्‍त हैवानियत की वारदात समाने आई है। दबंगों ने उसका सिर मुड़वा दिया, फिर निर्वस्‍त्र कर स्तन काटने की भी कोशिश की। इसी अवस्‍था में उसे घर-आंगन में घुमाया। दिल दहला देने वाली यह घटना अररिया के जोकीहाट थाना क्षेत्र में हुई। पीडि़त लड़की ने रविवार देर शाम इसकी एफआइआर दर्ज काराई।

मिली जानकारी क अनुसार दो दिनों पहले दबंगों ने किशोरी को उसके घर में खींचकर अपने घर के एक कमरे में बंद कर दिया तथा अश्लील हरकत की। इसके बाद उसके हाथ-पैर बांधे व निर्वस्‍त्र कर सिर मूड़ दिया। फिर उसी अवस्‍था में कमरे से निकाल घर-आंगन में घुमाया। उसके स्तन काटने की भी कोशिश की गई।

पीडि़त किशोरी ने बताया कि किसी तरह वह वहां से भागकर घर पहुंची और परिजन को घटना की जानकारी दी। इस मामले में किशोरी ने पांच पुरुषों व एक महिला मो. रुऊफ, मो. असहाब, मो. इसफाक, मो. मुन्ना, मो. साहब और नाहिदा के खिलाफ एफआइआर दर्ज कराई है। पीडि़ता के अनुसार गांव की एक महिला ने दो साल पहले जहर खाया थाय जिसकी जानकारी उसने उसके पति को दी थी। इसी बात को लेकर महिला के मायके वालों ने घटना को अंजाम दिया।

डाउनलोड करें जागरण एप और न्यूज़ जगत की सभी खबरों के साथ पायें जॉब अलर्ट, जोक्स, शायरी, रेडियो और अन्य सर्विस